CELEX: 32021D0005
Language: bg
Date: 2020-12-15 00:00:00
Title: Решение (ОВППС) 2021/5 на Комитета по политика и сигурност от 15 декември 2020 година за назначаване на командващия силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2019/783 (BiH/31/2020)

7.1.2021   
               
               
                  BG
               
               
                  Официален вестник на Европейския съюз
               
               
                  L 4/8
               
            
         РЕШЕНИЕ (ОВППС) 2021/5 НА КОМИТЕТА ПО ПОЛИТИКА И СИГУРНОСТ
         от 15 декември 2020 година
         за назначаване на командващия силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2019/783 (BiH/31/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2004/570/ОВППС на Съвета от 12 юли 2004 г. относно военна операция на Европейския съюз в Босна и Херцеговина (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2004/570/ОВППС, Съветът оправомощи Комитета по политика и сигурност (КПС) да взема съответните решения за назначаването на командващия силите на ЕС за военната операция на Европейския съюз в Босна и Херцеговина (наричан по-долу „командващият силите на ЕС“).
                  
               
                     (2)
                  
                  
                     На 30 април 2019 г. КПС прие Решение (ОВППС) 2019/783 (2) за назначаване на бригаден генерал Reinhard TRISCHAK за командващ силите на ЕС.
                  
               
                     (3)
                  
                  
                     Командващият операцията на ЕС препоръча генерал-майор Alexander PLATZER да бъде назначен за нов командващ силите на ЕС на мястото на бригаден генерал Reinhard TRISCHAK, считано от 15 януари 2021 г.
                  
               
                     (4)
                  
                  
                     Военният комитет на ЕС постигна съгласие по препоръката на командващия операцията на ЕС на 23 октомври 2020 г.
                  
               
                     (5)
                  
                  
                     Поради това Решение (ОВППС) 2019/783 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
                  
               
                     (7)
                  
                  
                     На 12 и 13 декември 2002 г. Европейският съвет от Копенхаген прие декларация, в която се посочва, че договореностите „Берлин плюс“ и тяхното изпълнение ще се прилагат само за онези държави – членки на Съюза, които са също или членки на НАТО, или страни по „Партньорство за мир“, и които впоследствие са сключили двустранни споразумения за сигурност с НАТО,
                  
               ПРИЕ НАСТОЯЩОТО РЕШЕНИЕ:
         
            Член 1
            Генерал-майор Alexander PLATZER се назначава за командващ силите на ЕС за военната операция на Европейския съюз в Босна и Херцеговина, считано от 15 януари 2021 г.
         
         
            Член 2
            Решение (ОВППС) 2019/783 се отменя.
         
         
            Член 3
            Настоящото решение влиза в сила на 15 януари 2021 г.
         
         
            Съставено в Брюксел на 15 декември 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 252, 28.7.2004 г., стр. 10.
         
            (2)  Решение (ОВППС) 2019/783 на Комитета по политика и сигурност от 30 април 2019 г. за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2018/355 (BiH/28/2019) (ОВ L 127, 16.5.2019 г., стр. 11).